Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 125

5. A szakmai vizsga értékelése A vizsgázó az egyes vizsgarészeken elért teljesítménye alapján — szakmai elméletbõl és — szakmai gyakorlatból kap osztályzatot. A szakmai elméleti vizsga értékelése — Az írásbeli vizsga érdemjegyét a központi vizsgatételhez a szakképesítésért felelõs miniszter által kiadott „értékelési útmutatót” figyelembe véve kell megállapítani. Az írásbeli vizsga érdemjegyét a három tantárgyra (vállalkozásgazdaságtan, pénzügy-számvitel, marketing) különkülön adott (1-tõl 5-ig terjedõ) részjegyek számtani átlaga adja. Az írásbeli vizsga viszont csak akkor fogadható el, ha annak során a jelölt az összpontszám min. 51%-át elérte, úgy, hogy minden egyes feladatot értékelhetõen, legalább 25%-os szinten megoldott. Az írásbeli vizsgarész eredménytelensége esetén a teljes írásbeli vizsgát meg kell ismételni. — A szóbeli vizsgán a vizsgázó tételsoronként (témakörönként) egy-egy (1-tõl 5-ig terjedõ) érdemjegyet kap. A szóbeli vizsga érdemjegye a témakörök érdemjegyeinek számtani átlaga. Bármely témakör elégtelen érdemjegye esetén a szóbeli érdemjegye elégtelen, és az elégtelenre értékelt témakörbõl a vizsgázó javítóvizsgát tehet. A szakmai elméleti vizsga osztályzatát az írásbeli és a szóbeli vizsgarész érdemjegyeinek számtani átlaga adja. Eredménytelennek kell tekinteni a szakmai elméleti vizsgát, ha a vizsgázó az írásbeli vizsgájára vagy a szóbeli vizsga tételsorainak (témaköreinek) bármelyikére elégtelen érdemjegyet kapott. A szakmai gyakorlati vizsga értékelése A szakmai gyakorlati vizsga osztályzatát a harmadik szemeszter után töltött, 2 hetes szakmai gyakorlatra kapott szakmai gyakorlati jegy, az opponens által javasolt jegy és a szakdolgozatvédésre adott jegy határozza meg a következõ módon: — szakmai gyakorlati jegy: 25% — opponens által javasolt jegy: 25% — szakdolgozatvédés: 50%. A gyakorlati vizsga eredménytelensége esetén a szakdolgozatot újra kell írni. A szakdolgozatot legközelebb a következõ vizsgaidõszak folyamán lehet megvédeni. A szakmai vizsga értékelése Eredményes vizsgát tett az a vizsgázó, aki minden vizsgarész követelményeit teljesítette. Javítóvizsgát abból a vizsgarészbõl, illetõleg a szóbeli vizsga azon tételsorából (témakörébõl) kell tenni, amelybõl a vizsgázó tudását elégtelenre minõsítették. A vizsgázó javítóvizsgát legkorábban a következõ vizsgaidõszakban tehet. V. Egyéb tudnivalók A felsõoktatási képzéshez való kapcsolódást az egységes kreditrendszer biztosítja oly módon, hogy a két éves képzés befejezése esetén a szerzett kreditek minimum 1/3-a elismerésre kerül a képzést akkreditáló oktatási intézményben. 2003/1. szám

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes